Gaston Gibéryen
De Gaston Henri Gibéryen, gebuer den 29. Juni 1950 zu Bur, ass e lëtzebuergeschen ADR-Politiker a fréieren NGL-Gewerkschaftler. 
 
Hien ass zanter dem 13. Juli 1989 Deputéierten aus dem Walbezierk Süden an der Chamber a gouf zanterhier allkéiers, fir d'lescht bei de Chamberwale vum 14. Oktober 2018, erëmgewielt. Den 13. Oktober 2020 huet hien, no 31 Joer, säi Sëtz opginn; de Fred Keup ass fir hien nogeréckelt.

Vum 1. Januar 1982 bis de 25. November 2005 war hie Buergermeeschter vun der Gemeng Fréiseng, an zanter dem 13. Mee 2006 ass en Éierebuergermeeschter.

Hie war vum 26. November 1989 bis den 12. Abrëll 2003 President vun der Neutraler Gewerkschaft Lëtzebuerg.

Gielercher 
 Grand-Officier vum Ordre de la couronne de chêne (Promotioun 2020)
 Grand-Officier vum Ordre de Mérite du Grand-Duché de Luxembourg (Promotioun 2014).

Um Spaweck 
Portrait vum Gaston Gibéryen op der Websäit vun der Chamber

Lëtzebuergesch Deputéiert
Lëtzebuergesch Buergermeeschteren
Lëtzebuergesch Gewerkschaftler
Gebuer 1950
Grand officier de l'ordre de la couronne de chêne
Grand-Officier de l'Ordre de Mérite du Grand-Duché de Luxembourg
Buergermeeschtere vu Fréiseng